mteb/NusaParagraphEmotionClassification huggingface dataset:
Nêrapin prinsip 3R mêrupakan salah atu lèngkah nyang bisa dilakuin olèh êluh di rumah. Prinsip 3R mêrupakan singkatan dari reduce (ngurangin sampah), reuse (ngêgunain ulang sampah), ama recycle (daur ulang sampah). Êluh bisa ngurangin pênggunaan bahan nyang sulit didaur ulang sêpêrti plastik. Bukan tibang ngurangin timbunan sampah, êluh juga bisa ngêmanpaatin sampah organik sêpêrti sisa gêgarêsan ama sayuran sêbagè pupuk kompos. Kêgiatan ngêdaur ulang sampah ngêjadi barang baru nyang punya pontên juga ngêjadi opsi nyang kudu dicoba. Misalnyah, nyoba ngêrangkèi sampah bêkas bungkus kêmasan ngêjadi bêragêm jênis tas, pas bunga, ama laèn-laèn. Lèngkah kêcit nyang êluh lakuin bisa ngêjadi amat bêarti buat alam, loh. Ontong lupa ajak sêluruh anggota kêluarga buat ngêlakuin hal bêmanpaat ênih, yak!
Wayah kênaèkan kêlas, ora jarang orang tua ngasih hadiah kêpada guru sêbagè aprèsiasi udah ngêdidik bocah-bocah mêrèka. Tapi, ora banyak nyang tau bahwa hadiah buat guru ênih adalah bêntuk gratipikasi nyang têrlarang.  Ngapah pêmbêrian ênih dilarang? Pêrtama, karna guru udah digaji buat ngajar. Kêdua, kalu nyang dikasih hadiah tibang wali kêlas, onoh ora adil. Karna kêgiatan bêlajar mêngajar pan ngêcakup mulè dari pênjaga sêkola, satpam, pêgawè kêrêsikan, ama guru mata pêlajaran laènnyah. Implikasi dari gratipikasi buat guru adalah bakal adanyah kêcêmburuan di antara para pêgawè laèn di sêkola. Sêlaèn onoh, hadiah bêrpotènsi mêngaruhin sikap guru têradêp murid-muridnyah. Guru bisa bêrlaku ora adil kêpada murid-murid nyang ora ngasih hadiah atau lêbih sungkan têradêp bocah didik nyang orang tuanyah ngasih cêndêra mata.
Elu pasti udeh kagak asing sama kata prank kan? Entu kate dan kegiatannye kayaknye udeh beken bener sejak beberape taon terakhir enih. Nah kagak cuma di acara-acara hiburan aje yang ade prank-nye, Wila pun pernah kena prank. Pas die sampe di salah satu stasiun di Jakarta, tiba-tiba aje ade bocah yang meluk die. Terus pas Wila tanya entu bocah orang tuanye mane, entu bocah malah nunjuk ke arah Wila. Wila pun kaget dan bingung, masa die orang tuanye entu bocah asing? Wila akhirnye sok-sokam ketawa santai. Nanya entu bocah pergi ke stasiun sama siape, entu bocah jawab bareng nenek dan engkong sambil nunjuk ke arah orang tuanye Wila yang cuma senyum. Wila pun nanya ke orang tuanye, kate orang tuanye, entu bocah adalah anaknye Wila. Jelas aje Wila kaget bener dan panik. Tapi Wila inget, bisa aje die lagi kena prank. Akhirnye Wila pun sok-sokan ninggalin orang tuanye serta entu bocah dengan alesan kagak kenal mereka. Akhirnye orang tuanye Wila pun jujur kalo mereka lagi nyoba ikutan prank buat nyambut Wila. Wila yang awalnye kaget karena entu prank pun ketawa.
Di beberape negare, ngeludah sembarangan bise dikenain denda dan ntu diatur ame peraturan pemerentah pusatnye. Peraturan kek ginih emang bagus, terus kudunye diberlakuin di semue negara, biar kagak ade lagi korban kena ludah sembarangan. Soalnye, selaen bebahaye, kena ludah ato aer liur orang emang selalu bikin jijik orang laen. Siape nyang kagak jijik kalo ujug-ujug di tangannye, misalnye, inggap aer kentel agak berbuse dan bau jigong orang? Mao ngebersiin juge kudu bangat tahan mual bari oek oek. Kalo kagak bise nahan, bise-bise kepancing buat muntah pekara tangannye kegelian dan kejijikan kena jejak-jejak jigong orang. Jadi, sebelon ente kena karma, ade baenye mulae karang berenti ngebuang ludah sembarangan di sekitar orang.
Kejahatan di atas kendaraan umum udeh sering banget dah kejadian, jangankan dulu nyang belom ada pengamanan ketat, sekarang aja masih banyak tuh orang nyang berani macem-macem. Aye sendiri aje udeh beberapa kali pan kena kejahatan dia atas angkot. Dari nyang ditodong senjata, hampit dilecehin, trus juga dikasih liat alat kelamin laki-laki di angkot. Kaga cuma itu, dijambret di atas angkot juga sering, pas itu si supir angkot kaga berusaha nenangin juga malah seakan girang kite dicopet. Teryata banyak juga supir angkot tuh nyang sekongkol ama copet di atas angkot. Emang kurang ajar bener, cuma itu beneran ada pas udeh banyak korban nyang kena.
Setelah selesainye rangkaian acara pernikahan, biasanye pasangan pada ngelanjutinnye dengan pergi berbulan madu ke tempat yang indah-indah. Biasanya bagi mereka kebanyakkan pasangan momen ntu suatu hal yang udeh paling ditunggu-tunggu untuk jalan-jalan bersama orang tersayang saling mengenal satu sama lain lebih deket. Untuk menciptakannye rumah tangga yang kedepannya lebih harmonis lagi pastinye.Saat kite memutuskan untuk pergi ke suatu tempat, tentunye kite kudu siap dengan kendaraan ape yang kite bakal pake. Kaya aye waktu ntu mau pergi berbulan madunye ke negara orang atau maksudnye negara lain, jadi akhirnye aye memutuskan buat perginye naik pesawat. Hari yang ditunggu-tunggu banget buat jalan-jalan udeh tiba, untuk persiapan pergi, barang-barang yang disiapinnye baru rapihnye tengah malem. Udeh bertekat kaga tidur, karena aye pikir kalo tidurnye bentaran percuma aje. Eh taunye akhirnye kebablasan tidurnye, nyaris kite ketinggalan pesawat, Alhamdulillaah mama mertua kaga tidur jadi yaudeh kite dibangunin sama mama mertua kite.
Karna pênggêbukan mêrupakan tindak pidana, bisa langsung aduin kê polisi buat ditindak lanjutin. Bêrikut caranyah. Aduin tindak pidana kêkêrasan kê kantor polisi têrdêkêt. Bêrikutnyah, langsung bè mênuju kê sèntra pêlayanan kêpolisian têrpadu buat ngasih pêngaduan. Têrus, pênyidik bakal ngasih tanda pênêrimaan aduan kêpada orang bêrsangkutan.
Abis onoh, pênyidikan bakal dilakuin sêsuè aduan kêpolisian ama surat pêrèntah pênyidikan. Nanti aduan onoh bakal dituangin juga pada bêrita acara pêmêrèksaan saksi pêlapor. Êluh tinggal nunggu prosès pênyidikannyah. Kalu punya bukti pisum juga kudu dilaksanain. Pêlayanan ênih gratis ama ora dipungut biaya. Ngaduin kasus pênggêbukan kê polisi juga bisa dilakuin liwat pusat panggilan kêpolisian sêcara gratis. Masarakat bisa ngubunginnyah kê nomor 110. Nantinyah bakal kêhubung langsung kêpada agèn pêlayanan inpormasi pêngaduan.
Kuliah di kampus impian yang terbaik di Indonesia, merupakan impiannye setiap orang yang lagi pengen kuliah di negeri. Perjuangan untuk kuliah di kampus yang terbaik apelagi negeri emang kaga mudah. Di butuhkah perjuangan keras buat mendapatkannye kampus impian tersebut. Selain kite berjuang dengan cara belajar dan lainnye, kite juga harus berjuang dengan cara yang utamanye adalah doa, usaha tanpa doa sangatlah sia-sia. Saban hari kudu belajar keras biar nantinye pas ujian kerasa gampil kerjainnye ntu soal-soal. Dan ntu die selain kite usaha, kite kudu doa sama Allah biar nantinye kite ngerasa kaya pasrrah serahin sama Allah, kalo emang ntu hal udeh yang terbaik pasti Allah lancarin dan mudahin semuanye. Emang kalo kite gagal suatu hal kaya gitu kudu waktu buat kite bangkit.
Sering kali, emosi atau kenangan yang menyakitkan terus menyakiti kita karena tidak diekspresikan. Berlatihlah menghadapi emosi Anda tanpa menghindari ataupun mengelak darinya. Bayangkan emosi itu seperti ombak yang datang dan pergi. Berusahalah untuk mengamati ombak itu tanpa mengusik gerakannya. Hal ini akan membantu Anda menciptakan jarak antara diri sendiri dan emosi Anda tanpa perlu menyangkalnya. Terkadang yang perlu dilakukan untuk menghindari dipermalukan hanyalah mengenali situasi, dan orang-orang yang mungkin mempermalukan kite. Kenali pemicu ntu, dan jauhkan dari hidup kite. Pemicu ntu bisa aje berupa teman yang berpandangan sangat negatif, dan selalu meremehkan, lingkungan kerja yang melemahkan semangat, dan kagak pernah puas dengan kinerja kite, atau keluarga yang mencoba mempermalukan kite di setiap kesempatan.
Karna orang tau kite jadi lebih kreatip aye ngerasa orang tuh lebih dengerin aye dan suka nanya saran buat ide-ide dari acara nyang biasa kite selenggarain tiap tahun. Walaupun harus berkorban kite kaga punya harga diri karna abis diketawain ama orang banyak, tapi kite jadi banyak dikenal khususnye ama senior kite. Dengan begitu aye rasain tuh manfaatnye buat diri sendiri jadi dikenal trus mau nanya apa-apa juga dikasi tau karna senior tuh udeh lebih kenal ama kite. Sebenernye acara nyang digelar ama senior aye dikampus sih bermanfaat banget ya, bukan cuma abis buat dipelonco trus dimarah-marahin doang tapu banyak efek nyang bae juga.
Bêgawè di bidang nyang sama ama têmên bisa ngêja kêsêmpêtan buat bêgawè barêng. Mêski bêrada dalêm pêrusahaan nyang bèda, tapi bukan hal nyang ora mungkin tanpa sêngaja êluh bakal kêtêmu ama têmên êluh di sêbuah rapat. Kagêt ama rasa ora pêrcaya nongol wayah pêrtama kali kêtêmu ama têmên lama di sêbuah rapat adalah hal nyang wajar. Bolèh aja kagèt ama bênostalgia, tapi pastiin êluh têtêp ngêjaga propèsionalismê di dêpan rêkan gawè nyang laèn dêngan ngêlakuin hal bêrikut. Pêrtama, hindarin èksprèsi nyang bêlêbihan di dêpan rêkan gawè nyang laèn. Kêdua, hindarin kongko wayah bêrjalannya rapat. Kêtiga, têtêp bêrbahasa pormal wayah kongko di dalêm rapat. Kêêmpat, têtêp dantain kê têmên êluh hal sêdêtail mungkin. Têrakhir, hindarin kongko langsung wayah onoh juga.
Pas aye masih kecil, aye dan sepupu-sepupunye aye kalo lagi liburan lebaran suka berenang rame-rame di water park gitu. Nah namanye juga water park, jadi kolam renangnye ade banyak wahana aernye. Perosotan aernye pun ade beragam ukuran dan warna-warni. Nah biasanye entu, aye dan para sepupunye aye bakalan naekin perosotan tertinggi secara ramean. Jadi nih entar kakak sepupu aye yang badannye paling gede entu paling depan. Die duluan ngeluncur dan berhenti di seperempat perosotannye. Terus begitu urutannye sampe aye yang badannye paling kecil. Nah entar kalo aye udeh di paling belakang, kite bakalan ngeluncur rame-rame. Terus pas aye udeh di paling belakang dan kite siap ngeluncur, tiba-tiba aje ade anak laen yang badannye lebih gede daripade aye ikutan. Pas entu aye pun ketindihan die gitu. Pas udeh ngeluncur ke aer karena di belakang aye ade yang badannye lebih gede, aye jadi tenggelem. Aye pun ketakutan karena tenggelem.
Rena dan cowoknye akhirne dapet restu dari orang tuanye mereka masing-masing buat nikah. Mereka pun seneng bener. Entu pernikahan bakalan jadi hari berbahagianye mereka. Karena mereka pikir pernikahan entu hari yang berbahagia, mereka mau laksanain entu secepetnye. Segala sesuatunye entu dipilih, dilakuin, dan dipesen secara terburu-buru. Mulai dari gedung, katering, gaun, souvenir, dan laennye, mereka cari, pilih, dam pesen secara terburu-buru supaye bisa laksanain pernikahan hari berbahagianye mereka secepetnye. Alhasil pas hari-h, ade banyak kekacauan yang terjadi karena kurangnye waktu, kurang diperiksa, kurang dipikirin mateng-mateng, dan laennye. Pernikahan yang Rena dan cowoknye pikir bakalan jadi hari berbahagianye mereka malah jadi hari memalkukannye mereka. Nyok makanye siapen ape-ape jangan keburu-buru!
Coba pêratiin kêmbali pêgimana cara êluh nyimpên gêgarêsan. Gêgarêsan sêring kali ngêjadi lêbih gasik basi akibat cara pênyimpênan nyang salah. Hal ênih juga têrmasup pêmilihan ama pênggunaan wadah gêgarêsan nyang ora sêsuè. Kalu rumah êluh angêt ama dêmêk, hindarin nyimpên gêgarêsan di têmpat kêbuka. Mêski êluh ngêgunain pênutup wayah nyimpên gêgarêsan sisa, upaya ênih ora cukup buat nyêgah pêrtumbuhan jamur atau baktèri pêmbonto. Sêbaèknyah, simpênlah gêgarêsan di dalêm wadah nyang kêtutup rapêt. Pisahin wadah buat nyimpên masakan nyang dikêja dari daging dêngan masakan laèn nyang dikêja dari sayuran. Kalu ada gêgarêsan nyang basi lêbih dulu, pisahin ama buang. Ontong lupa, yak!
Trauma psikologis adalah kondisi yang terjadi sebagai akibat dari peristiwa buruk yang menimpa diri seseorang. Kejadian yang kagak menyenangkan ntu membuat orang yang mengalaminye merasa kagak aman, dan kagak berdaya menghadapi dunia yang penuh bahaya. Saat mengalami trauma, kite mungkin juga akan tersiksa dengan emosi, ingatan, dan kecemasan yang mengingatkannye kepada peristiwa tersebut, hingga mengganggu kehidupan sehari-hari. Bahkan, kite mungkin juga menjadi kagak bisa percaya lagi kepada orang lain. Sebenarnya, ada seabrek kejadian yang dapat menyebabkannye trauma, terutama yang mengancam nyawa. Namun, situasi yang membuat kite kewalahan ntu terhadap perasaan tertentu (overwhelmed) atau justru merasa terpinggirkan juga dapat menyebabkannye trauma. Hanya aje, perasaan trauma kagak bisa diukur dari kejadian yang dialami, tapi bagaimane kite menerima, atau menanggapi peristiwa tersebut. Artinye, dua orang yang berbeda bisa aje mengalami kejadian yang sama tapi hanya salah satu aje yang merasa trauma.
Elu pernah takut karena divonis sakit parah yang sampe kudu dioperasi? Aye pernah sebanyak dua kali. Salah satunye, waktu aye kuliah semester 3, tepatnye pas hari Minggu sore, aye mulai sakit perut. Sakit perutnye masih biasa aje dan aye yakin besok bakalan sembuh. Tapi ternyata pas besoknye, aye masih sakit perut. Bahkan akhirnye pas siang entu sakit agak makin parah. Pas diperiksa katanye gejala usus buntu. Tapi makin lama makin kerasa sakitnye. Bahkan kagak cuma di perut aje, tapi aye juga sakit di bagian belakang. Aye bener-bener kesakitan dan kagak nyaman. Akhirnye aye diperiksa lebih lanjut sama dokter, di-USG dan ditanyain gejala ape aje yang aye rasain, aterus akhirnye aye didiagnosis sakit kista. Karena entu diagnosis ditambah pennjelasan aye kudu dioperasi, aye pun ketakutan bener. Rasa takut karena kudu dioperasi entu kagak ilang-ilang sampe detik aye kudu dioperasi.
Awalnye waktu kenaekan kelas 3 SMA, waktu ntu taon pertama aye diizinin bawe sepeda motor ke sekolah. Selaen usie terusannye ude mateng juge kalo mau di jadiin 'sopir' ade aye nyang waktu ntu kelas 6 SD. Buat SIM juge ude aye dibantuin ame encing aye. jadi kejadiannye waktu ntu pertame kali masuk pas beres liburan lebaran. Niatnye kite waktu ntu kepengen halal bi halal tapinye sekalian melancong di pantai. Kebetulan waktu ntu lewat jalan nyang 1 arah ame ade operasi zebra disono. Apesnye aye waktu ntu diboncengin temen ame kite kagak bise ngehindar waktu di stop polisi. kaya biase pas ditanya surat2nye, ame gobloknye surat penting ntu ketinggalan semue di rumah. SIM ame STNK ade di dompet nyang tertinggal di rumah. ude semue care di cobain biar kagak ketilang, temen aye sampe mau nelepon omnye nyang polisi tapinye tetep pak polisinye kagak kepengen damai. Kebeneran samping aye juge ade emak-emak nyang ketilang same die juge sampe nangis juge kayak aye. waktu ntu nyang aye pikirin cuman bakal diomelin ame babe kudu jawab gimane. kaga lama kemudian emak-emak disamping aye ude kagak nangis, kahak taunye die dijemput kagatau ame bapaknye atawa suaminye gitu. Si bapak ntu cuman ajak ngobrol pak polisinye make logat daerah terusannye langsung bolehin balik kanan sambil bawa motornye.
Selama di ruangan ntu, die hanya duduk sambil diem. Wajahnye ntu juga tampak aneh. Kite mungkin pernah mengalami kejadian konyol yang bikin malu seumur hidup di masa lalu. Seperti kisah pemuda berikut ntu yang merasa sangat malu hingga membuatnye ingin pindah ke planet lain. Jadi ceritanye ntu ada seorang laki-laki yang lagi kebelet buang air kecil saat di tempat umum. Namun, die kaga nyadar kalo die salah masuk kamar mandi. Ya namanye juga orang udeh kebelet jadinye main asal masuk aje dah tuh. Bener-bener kaga engeh sama sekali kalo ntu kamar mandi cewek. Karena pas masuk ke ntu kamar mandi, kamar mandinye sepi bener. Pas lagi duduk di closet, die baru engeh pas ada cewe-cewe masuk ke ntu kamar mandi rame pade ngobrol-ngobrol. Yaudeh die bener-bener malu banget kaga mau keluar dari ntu kamar mandi, sampe nunggu sepi lagi.
Kampus UI depok ntu kampus ntang lumayan rindang ame poonan, poonannye juge gede banget, tapi jadi adem banget kalo kuliah disono, pas baru masuk area kampusnye aje ude ude ketemu gerbang gede banget warna kuning, khasnye warna kampus UI, kite bakal ketemu jalan lurus tuh, sebelah kirinye kite bakal liat stasiun kereta api UI nyang kalo jam tertentu bakal rama banget ame penumpang umum ame mahasiswa juge. terus kite lurus lagi kite bakal ketemu fakultas hukum UI disebelah kanannye, sebelahnye ade danau kenanga, danau nyang ude sering banget kesebut kalo nyebut dabau ui, soalnye banyak ceritanye kalo ngomongin danau kenanga UI eni,
Pas kecil udeh sering bangat ditakut-takutin soal anjing nyang gonggongnye nyeremin, terus bakal nyerang siape aje nyang lewat? Udeh, deh, kagak heran kalo gedenya bakal ngalamin cynophobia ato pobia ame anjing. Anjing-anjing nyang dibiarin di depan rume emang biasanye badannye gede, gonggongannye berisik, gegara pungsinye buat ngejaga rume. Cuman, orang nyang punye cynophobia enih bakal nganggep semue anjing ntu galak dan bakal ngegigit beringas orang di deketnye. Padahal, ade juge anjing nyang kecil ame lucu buat dijadiin piaraan dan maen-maen. Orang dengan cynophobia emang biasanye punye pengalaman kagak enak ame enih hewan ampe punye rase takut, terus kebawa bae ampe gede ato jadi rase trauma.
Emak juga cerita, waktu kecil, masih banyak banget soang yang bececeran di jalanan, lantaran emang jalanan ama sawah keliatan masih kayak nyatu. Waktu itu siang-siang, emak abis dari rumah misannya yang masih bocah juga. Kagak lama maen, emak mau pulang, siap-siap mau bantuin nyai (emaknya emak). Di jalanan tengah ari gitu kagak ada orang barang satu pun. Emak buru-buru jalan lantaran matahari juga lagi penter. Kagak sadar pas lagi lari pelan gitu, ada dua soang yang lagi ada di pinggiran jalan. Pas ngeliat soang gitu, emak yang tadinya lari empel-empel malah makin kebirit-birit. Soang itu langsung nguber emak ampe emak kesandung. Pas jatoh, si soang langsung nyosor, ngempos paha emak. Saking ketakutan ama kesakitan gitu, emak ngejerit kenceng bener. Dari jauh udah kedengeran, jadinya orang yang lagi jalan denger tereakan emak, langsung maranin ama nulungin emak.
Bocah yang ngalamin demam panggung pas lagi lomba baca Alquran ini macem-macem reaksinya. Ada bocah yang pas mau naek panggung jia nangis duluan nyariin emaknya. Ada bocah yang malah kagak mau diliatin ama emaknya. Bocah kayak gini biasanya takut diomelin ama emaknya. Dia lebih demen dideminin aja dibanding dikasih semanget macem-macem. Ada juga bocah yang mau minum mulu, jadi pas giliran dia baca, dia kebelet kencing. Ada lagi bocah yang salah ngucapin salam pas sebelom baca Alqurannya. Nah, kerennya bocah yang ngalamin demam panggung itu ada yang bisa ngatasin sendiri demam panggungnya. Bocah yang kayak gini biasanya kagak biasa dialemin ama emaknya. Ada bocah yang minta bantuan emaknya. Ada juga yang kagak bisa ketolong, jadi minta pulang, kagak mau ikut.
Pêrkawinan mêrupakan ikêtan suci di antara dua insan nyang punya banyak pêrbèdaan, misalnya bèda sêgi pisik, latar bêlakang kêluarga, pêrgaulan, cara bêpikir, ama banyak pêrbèdaan laènnyah. Pêrkawinan mêrupakan ikêtan nyang amat sakral karna dua insan nyang bêrlaènan jênis bisa idup barêng dêngan direstuin agama, kêrabat, ama masarakat. Dalêm Islam, pêrkawinan dinyatain sah sêudah ijab kabul. Ijab kabul têrdiri atas dua kata, yakni 'ijab' ama 'kabul'. Dari dua kata êni bisa naèkin hubungan dua makhluk Allah dari bumi ke langit nyang tinggi. Akad nikah bukan tibang pêrjanjian antara dua insan, akad nikah juga pêrjanjian antara makhluk Allah dêngan sang Pêncipta wayah dua lêngên diulurin antara wali nikah ama mêmpêlèi lanang.
Jangankan di operasi, ama jarum suntik aje aye bisa jerit tuh kalo liat. Tapi, pas aye sakit trus dirawat di rumah sakit ya mao kaga mao kite kan mesti di impus ya trus diambil darah lagi. Kaga kebayang kalo ampe ngerasain operasi. Apalagi pas deket waktu mao ngelahirin, aye tuh ampe uring-uringan gara-gara kepikiran nanti kalo beranak bakal lewat cara normal apa sesar. Ya namanye persalinan kan kaga ada nyang kite bisa prediksi ye, kalo nantinye kaga bisa normal ya mesti gimana. Segala jenis cara aye lakuin biar bisa lahir normal. Akhirnye, pas udeh waktunye beranak akhirnye bisa juga tuh aye beranak dengan cara normal.
Dari cerita itu, kita juga jadi tau kalo kagak sarapan juga bisa bikin mental jatoh. Orang itu sebenernya bukan orang yang takutan. Dari awal jia ngeliat operasi sunat itu juga kagak ngerasain apa-apa. Jia kagak sadar kalo dari pagi belom sarapan, soalnya jia ngerasa lapernya biasa aja. Biasanya juga kalo kagak sarapan palingan jia ngerasa laper, kagak ampe pingsan begitu. Jadi, ngeliat kejadian kayak gitu ama belom nyarap itu kayak kompak banget kerja sama bikin orang kagak berdaya. Nah, kalo kita bakal ngadepin sesuatu yang bikin ngeri, kudu kita siapin mental ama badan kita dulu sebelomnya. Bisa jadi kita emang orang yang berani, kagak gampang ngeri. Cuman, kita kagak sadar sewaktu-waktu badan ama pikiran bisa ngedadak berobah kalo kagak disiapin. Jadi, paling kagak kalo mau ngadepin kayak gitu, kita kudu nyarap dulu.
Enyak elu atau elu ataupun keluarganye elu kalo mau ade acara kawinan biasanye beli baju yang udeh siap pake atau ngejait di tukang jait? Nah kalo si Jane entu sama enyaknye udeh biasa make jasa tukang jait langganan mereka. Kagak cuma buat baju acara kawinan aje, tapi buat acara-acara bagus laennye pun mereka ngejait di langganannye mereka. Nah suatu hari pas mereka mau ngejait, tukang jait langganan mereka entu udeh make beberape pegawai. Kebetulan entu tukang jaitnye lagi pergi. Akhirnye Jane dan enyaknye pun diukur badannye sama si petugasnye. Nah pas 2 mingguan, Jane pun mau ambil pesenan jaitannye. Si tukang jaitnye bingung karena kagak ade pesenan atas name Jane dan enyaknye. Jane pun marah ke entu petugas.
Aye juga kaga ngarti, pas aye dikatain bau jalanan ama bos restoran di belakang warung Babeh aye tuh aye kan masih kecil ya belon ngarti apa-apa. Cuman ampe sekarang tuh aye tetep masih inget kata-katanye. Dulu mah namanye anak kecil pasti belon malu. Cuman sekarang pas inget baru kerasa dah malunye. Cuman kaget aja ye segitunye die ngerendahin sesama manusia. Dari segala ingatan masa kecil, itu salah satu hal nyang kaga aye lupain. Padahal muka orangnye aje lupa, cuman ampe sekarang tuh omongannye masih kaga lupa. Padahal aye dulu blom ngarti tapi knapa brasa sakit ye digituin ama orang laen.
Waktu aye SMP, aye tinggal di asrama. Karena tinggal di asrama, kite bisa bayar jasa londri kalo kagak mau nyuci sendiri. Nah aye pun ikut londri. Pas entu hari Minggu, londrian pun sampe. Aye pun langsung lari ke bawah buat ambil entu londrian. Nah setelah aye antre buat ambil entu londrian dan dapet londriannye aye, aye pun naek ke atas lantai 3 buat balik ke kamar aye. Pas udeh di kamar, aye langsung ke depan lemari buat beresin dan masukin baju dari londrian. Nah pas aye masukin entu pakean satu-satu, aye kaget bener ade ulet bulu benyek di kerudung aye! Jijik bener deh entu pengalaman.
Makin sekolah tinggi kan kite makin dituntut buat makin mandiri. Ya harus aye tepis kan rasa takut buat ngomong di depan banyak orang. Apalagi nanti pas sidang skripsi tuh bener-bener harus sendirian, jadi mulai dari semester awal udeh aye persiapin tuh buat berani ngomong di depan orang. Pertama pasti aye banyakin latihan buat berani ngomong di depan kaca. Trus kalo udeh dateng gemeter tuh bisa aye alihin ke hal-hal nyang bikin aye kaga bingung mau ngomong apaan. Perbanyak latian si nyang bikin aye dikit-dikit ade kemajuan, trus aye anggep semua nyang ada di depan kite tuh semua nyang kite kenal.
Dwi punya sobat karib nyang têrang-têrangan bilang bakal ngêgoda gacoannyah. Dwi ijinin baè karna diah pêrcaya ama gacoannyah, sêbut bè namanyah Yudhi. Waktu bêrlalu, udah dua minggu Dwi ora pêrnah kêtêmu Yudhi. Dwi saba bè rumah Yudhi sêcara ngêdadak. Di sonoh Dwi ngêliat Yudhi amat gugup. Akhirnyah, Yudhi ngaku bahwa bulan dêpan bakal kawin ama sobatnyah. Yudhi ora bisa ngêlanjutin hubungan ama Dwi karna sobatnyah udah bunting. Dunia kèk bêrênti bêputêr. Mata Dwi panas ngênahan sêsêk di dada. Nyang lêbih nyakitin, mêrèka ngundang Dwi kê pêrkawinan mêrèka. Di sonoh, Dwi ngêliat mêrèka mamèrin kêmêsraan. Dwi ikhlas ngêlêpas gacoannyah. Alhamdulillah, Dwi kawin ama lanang laèn nyang lêbih baèk tiga taun kêmudian.
Ketika kite sering berpergian menggunakannye ntu pesawat, salah satu pesan keselamatan yang disampaikannye ntu adalah selamatkan diri kite terlebih dahulu baru membantu orang lain termasuk ntu anak kite sendiri. Terdengar egois, namun faktanye adalah hal tersebut dimaksudkannye ntu untuk mengurangi risiko jatuh korban lebih bejibun. Bayangkan dalam suatu penerbangan tiba-tiba tekanan udara drastis berubah sehingga kadar oksigen turun drastis membuat alat bantu pernafasan secara otomatis turun. Lalu, dengan sembrononye kite lebih mendahulukannye memasang alat bantu pernafasan untuk anak kite, padahal risikonye ntu adalah dalam masa kritis tersebut kite dapat secara tiba-tiba kekurangan oksigen, dan kehilangan tenaga untuk membantu anak kite.
Sebagai cewe kite sebenernye harus bisa dah bela diri sendiri, kalo dalem situasi terdesak kan kite jadi bisa ngelawan. Ngelawan juga bukan kite harus ajak berantem, tapi kite bisa kabur lah trus minta tolong ama orang. Kalo kite punya ilmu bela diri malah lebih bagus lagi, jadi kite bisa jaga diri sendiri. Karna kan orang lebih banyak ngintai perempuan nyang disangkanye tuh kaga bisa bela diri, padahal kan belom tentu semua perempuan kaga bisa ngelawan. Kejahatan kan kaga kudu kite lagi sendiri, kadang lagi rame-rame orang juga tetep nekat. Mangkanye kalo ade orang nyang ngikutin bisa langsung kite tantangin, kaga perly khawatir dilawan karna kite udeh bisa bela diri.
Media sosial di zaman sekarang ini menjadi media untuk kite ngedapetin bejibun berita, dan pengetahuan baik dalam negeri, maupun luar negeri. Hal ntu semua memudahkan kite buat update terus dengan keadaan saat ini. Di dapetin berita yang lagi rame bener di media sosial ya ntu pasangan yang tergolong masih muda sih ye, pasang suami istri di suatu daerah punya bocah bejibun, laki-laki semua, tapi masih bocah-bocah makanye ntu pasangan juga masih pade muda. Pernikahannye juga belum begitu lama, padahalnye hubungannye ntu di pernikahannye menurut si istri baik-baik dan bahagia aje, sampe suatu hari hal yang kaga pernah die sangka-sangka terjadi di kehidupannye. Suaminye mengkhianati janji sucinye pernikahan mereka, hal ntu tentu sangat mengagetkan dan bikin istrinye kecewa luar biasa pada sang suami, dan akhirnye cerita kehidupannye sama sang istri dituangkan di media sosial sampe jadinye dikenal dimane-mane.
Makin lama aye gede, aye juga ngeliat tuh banyak orang nyang punya masalah kaya aye, mereka tuh paling kaga bisa ngomong di depan banyak orang. Tapi, rata-rata dari orang nyang aye liat tuh dalam pertemanan juga kaga aktip, bener-bener nyang nutup diri banget gitu. Udeh gitu kalo ngomong juga cuma ama orang-orang tertentu aje. Nah, kalo mau dibilang introvert juga kaga si, aye bisa bertemen ama banyak orang. Buat masuk ke pertemenan baru juga kaga susah. Malah di tempat kuliah aye banyak tuh temennye. Tapi herannye knapa kalo di depan banyak orang aye jadi kaga kaya diri sendiri ye itu nyang ampe sekarang masih dibikin bingung.
Pas zaman makin ke bawah, aye liat anak kecil maenannye pada canggih-canggih. Masing kecil aja udeh bisa maenin hape. Beda dah ama zaman dulu tuh. Anak kecil sekarang mah mana mao maen tanah gali-gali buat nemu harta karun. Udah jarang dah kote temuin di ibu kota ini. Malah banyak anak kecil nyang takut tuh ama tanah, geli lah. Padahal die gatau, pas masih kecil tuh girang banget maen jadi bajak laut. Kasian dah anak zaman sekarang mah, ada si maenan pasir nyang disediain di tempat maen nyang bayar kalo mau masuk per jam. Di situ tuh aye ngajak anak aye maen jadi bajak laut, itung-itung nostalgia zaman kecil nyang seru tapi kaga bisa diulang.
Udeh lunas ngutang mesin cuci eh tukang nyang nawarin ngutangnye dateng lagi. Apalagi sekarang kan omset dagang udeh makin gede jadi tergiur kan buat ngambil barang nyang lebih mahal lagi. Bukan cuma satu sekarang nyang diambil, buat sampe 2 barang waktu itu showcase ama tipi ukuran 50 inci. Kalo ditotalin kan harganye gede banget ya. Kalo bisa sabar dikit aja pasti kebeli ama duit cash. Udeh gitu kan kalo ngutsng duit nyang dikeluarin malah lebih gede kan. Malu kan kadang tetangg suka nanya tukang apaan kalo ke rumah nagih utang. Jadi, kaga sempet tuh buat ngumpulin duit pastinya kan ya.
Padè Februari 2020, seorang wadon bernama Febi Nur Amalia mengunggah tagihan utangnya di cerita Instagram sebesar Rp70 juta kêpadè seseorang bernama Fitriani Manurung. Febi mengunggah ke media sosial lantaran Fitriani kagak pêrnèh merespons wayah ditagih utangnya. Bukan mendapat duitnyè kembali, Febi malah dituntut dua taun penjara dêngan tuduhan pencemaran nama baèk. Meski akhirnya divonis bebas, hal nyang dialami Febi sangatlah malang. Udèh diutangi, diè justru nyang dilaporkan ke polisi. Êni bukan kasus pêrtamè kalinya orang berutang justru lebih galak dari orang nyang menagih utang. Padè taun 2019, dua orang wargè bernama Ropik amè Johandri ngêjadi korban penganiayaan wayah menagih utang di daèrah Duri Kosambi, Cengkareng. Mêrèka mendatangi sebuah warung makan buat menagih utang kêpadè dua orang. Namun, suasana memanas hingga akhirnya salèh atu dari pelaku menonjok wajah Johandri. Ropik jugè mengalami luka tusukan sêudèh diancam ngêgunèin pisau.
Bank BRI liwat program undian Untung Bêliung Britama (UBB) lagi bêrlangsung sêlama périodê April ampè Dèsèmbêr 2012. Dêmi ngêlêgain kêsêmpêtan mênang sahan nasabah, UBB karang ênih nambah jênis hadiah kêndaraan ama nambah jumlah poin nyang bisa didapêt liwat transaksi pêrbankan èlektronik BRI. Dêngan hadiah ditambah ama poin bêlimpah, kêsêmpêtan mênang go mangkin gêdé. Buat hadiah utama dari poin saldo tabungan disêdiain 4 Range Rover Sport ama 4 Range Rover Evoque. Ditambah 48 Toyota Alphard têrbaru ama ratusan kg êmas, yakni 200 kêping êmas sêbêrat 200 gram ama 1000 kêping êmas 50 gram. Jadi, sigrah dah êluh buka Tabungan BRI BritAma, Tabungan BRI BritAma Bisnis, ama Tabungan BRI Junio. Tingkatin saldo dan pêrbanyak transaksi pêrbankan èlektronik BRI biar ngêdapêtin poin bêlimpah.
Di sekitar elu, ade orang-orang yang sering dihina secara fisik, entah karena terlalu gede atau terlalu kecil, terlalu tinggi atau terlalu pendek, terlalu putih atau terlalu gelap kulitnye kagak? Atau mungkin elu sendiri yang alamin? Terus respons elu ataupun orang di sekeliling elu pas dapet hinaan secara fisik ape? Sedih? Malu? Kecewa? Kesel? Marah? Nah ternyate kagak cuma entu aje yang bisa dirasain orang yang dihina secara fisik. Orang yang nerima hinaan fisik juga bakalan ngerasa dirinye entu cacat dan kagak ade harganye. Akibatnye, para manusia yang pernah atau bahkan sering dihina secara fisik, bisa aje ngalamin stres yang akhirnye ngarah ke depresi. Bisa aje die marah juga karena dihina secara fisik.
Namanye juga anak SMA ya, jadi kalo pake rok tuh maen ketat-ketatan dah pasti, kalo roknye tuh lebar kayanye kaga gaul aje gitu. Udeh gitu makin lama tuh rok makin ngatung udeh kaya kurang bahan, ya namanye ngetrend jadi pada ikut-ikutan dah. Sebenernye tuh rok mah pas beli pasti gobrong, kaga ade dah tukang jualan nyang jualin rok ketat begitu. Cuman emang dasarnye kurang kerjaan aje udeh roknye spam pake dikecilin lagi. Padahal mah suka ngeribetin diri sendiri, pan makin sempit roknye makin susah jalan buat ngelangkah. Tapi herannye pada kaga kapok, padahal udeh berapa kali tuh ditemuin roknye robek, pada malu si tapi kaga kapok.
Kêidupan mpok ama adèk èmang amat unik, kadang akur tapi ada kalanyah bêrantêm. Walo bêgonoh, di ari ulang taun êmpok, puguh êluh pèngèn ngasih hadiah atau kado spèsial buatnyah. Kalu êluh udah bêpênghasilan dèwèk, ora ada salahnyah ngasih hadiah istimèwa. Mungkin bè abis kawin nanti diah ora bakal tinggal lagi sêrumah ama êluh lantaran kudu milu lakinyah. Sêbêlon sodara wadonluh rêsmi ngêjadi bini sêsêorang, ajakin diah ngênikmatin sisa masa lajangnyah dêngan nonton konsèr pênyanyi idolanyah. Êluh bisa pêsên tikèt nonton konsèr onoh diêm-diêm, têrus kasihin buatnyah sêbagè kêjutan. Lêbih-lêbih kalu konsèrnyah di luar kota atau bahkan di luar nêgêri. Puguh sikap baèk êluh ênih bakal ngêja sodara wadon têrsayang bêkaca-kaca wayah nêrimanyah.
Kalo di tempat kuliah kan kite bisa dapet banyak temen baru karna tiap semester tuh ada mata kuliah wajib nyang harus dipilih sama semua jurusan di fakultas tempat aye ngampus. Inget banget dulu pas ngambil mata kuliah MPKT A karna kaga banyak temen jurusan mao kaga mao kan harus nyari temen baru tuh. Sialnye aye tuh kadang suka salah manggil nama orang, orang nyang ditujunya mah bener tapi nama nyang aye panggil tuh beda. Pantesan aje die kaga nengok-nengok tuh, trus baru nengok pas aye colek. Eh teryata aye salah manggil nama orang, untung orangnye bae jadi nanggepinnye juga malah ketawa aja tuh die.
Selebgram asal Indonesia yang merantau ke negri orang ya ntu Jerman. Die ntu dulunye sempet juga jadi artis di Indonesia, sekarang die viral di media sosial, ya ntu sebutan bagi artis di media sosial instagram, die ntu orang yang kekinian menetap di Jerman, namanye bunda Corla sempat diceritakan berada di kondisi sulit. Baru-baru ntu Ivan Gunawan juga tampaknye berusaha menjawab tudingan Nikita Mirzani soal masa silam Bunda Corla tersebut. Ivan pun blak-blakan mengakui kondisi rumah Bunda Corla yang amis dan jorok. Saat hadir di Podcast Eko Patrio, die menceritakan bagaimane kagak bisa ngegares mie buatan Bunda Corla karena situasi rumah yang bau amis, dan jorok. Ivan kaga suka dengan suasananye yang kotor dan bau amis ntu.
Makin gede menurut aye makin kaga terlalu mikirin perayaan-perayaan ulang taun. Sekarang tuh mikirinnye gimana bisa bagi waktu, karena makin gede tuh makin susah ngeluangin waktu. Jadi kejutan nyang bener-bener berharga buat aye tuh ngeluangin waktu bareng keluarga. Soalnye semua udeh pada sibuk ama urusan masing-masing. Nah, makin kite kerja tuh makin aye ama pacar tuh jarang punya waktu bareng. Jadi, karna sama-sama nyari duit justru biar nyenengin tuh ya pake waktu nyang terbatas. Mangkanye, menurut aye tuh sekarang kejutan nyang bener-bener bikin aye seneng tuh mau ngorbanin waktunye. Teryata, pas gede lite baru sadar kalo waktu tuh berharga banget ye.
Suatu malem, aye cuma berduaan doang sama empoknye aye di rumah. Kite lagi nonton sambil nungguin enyak dan babeh pulang dari rawat sepupunye kite. Nah tiba-tiba aje rumah kite diserbu serangga kecoak. Pokoknye pas entu rumahnye aye bener-bener banyak kecoak yang entah dari mane, soalnye rumah kite bersih bener. Jelas aje aye takut dan jijik bener ngeliat serangga kecoak sebanyak entu. Nah ternyate emang wajar bener kite jijik ngeliat serangga. Soalnye, salah satu hal yang bisa micu munculnye rasa jijik entu adalah beberape makhluk hidup, salah satunye kecoak. Makanye elu kudu siap sedia sama semprotan serangga ye biar pas ade serangga muncul, elu bisa langsung semprot yang banyak dan temen-temen entu serangga pun kagak ada yang ngikut masuk ke rumah elu.
Makin anak gede makin berat juga tanggung jawab jadi orang tua, kite harus lebih kuat dan kaga boleh ngeluh karna anak tuh kan karunia. Anak tuh dibilang karunia karna kaga semua orang tuh bisa ngerasain punya anak dari pernikahan mereka, banyak nyang harus berjuang buat punya anak. Lah kite udeh dikasih kemudahan buat punya anak masih aje banyak ngeluhnye. Banyak aye temuin orang mau punya anak aje mesti nguarin duit nyang kaga sedikit, trus belom tentu juga berhasil. Belom lagi orang tua nyang anaknye berkebutuhan khusus ato punya penyakit bawaan, luar biasa dah tuh pengorbanannye, jadi semakin aye bersyukur dengan apa nyang aye milikin nih sekarang.
Bersyukur sih aye ampe saat ini kaga pernah tuh ketemu ama nyang namanye makhluk kaga kasat mata. Tapi, kalo diganggu-ganggu dikit sih pernah ya. Jadi tuh ceritanye pas aye lagi di rumah trus ama suami udeh siap-siap mau tidur tuh. Pan kalo kite mao tidur kaga buru-buru lelap tuh, nah pas udeh mau riyep-riyep tiba-tiba denger suara pintu lemari di jebretin. Aye ama suami tuh pas denger langsung liat-liatan, trus kaga ngomong satu patah kata. Trus aye beraniin nanya ke laki kalo dia denger juga kan suara lemari, trus laki aye bilang itu pintu kena angin. Padahal, angin nongol dari mana orang kamar kite aja pake ac, trus abis itu kite mutusin aje buat tidur.
Kagak ade yang paling nyedihin selaen gagal dan kagak bisa dapetin ape yang udeh diincer apelagi ngincernye udeh sejak lama. Hal yang Lona pengen entu sebenernye sederhana aje, die pengen idup di keluarga yang rukun. Die kagak pengen enyak dan babehnye berantem, die kagak pengen punya abang yang tukang mabok dan lakuin kekerasan ke enyak dan die, kagak pengen juga babehnye selalu mukul kalo die dan enyaknye salah. Intinye Lona pengen punya keluarga yang layaknye keluarga laen, kalo ade konflik kagak mukul dan debatnye cuma saat entu aje besokannye damai, enyak dan babeh yang saling sayang dan sayang keluarganye, serta abang yang berperan kayak pelindung. Tapi entu semua kagak pernah terwujud sampe akhirnye Lona gede dan dewasa, akhirnye die udeh ade duit buat kabur dari keidupan paitnye entu. Masa kecil sampe remajanye entu bener-bener jadi pengalaman paling nyedihin dalem idup.
Persoalan duit selalu ngêjadi hal nyang sensitif. Tagih-menagih utang gè bukan perkara nyang mudah amè kagak jarang berujung padè situasi nyang penuh ketegangan. Masalèh finansial bisè berakibat padè munculnya berbagai emosi buruk, seperti rasa malu, rasa takut, rasa marah, frustasi, hingga denial. Emosi-emosi êni kerap menimbulkan rasa kagak aman, bahkan merasa terancam. Pêrtamè, frustasi karna kudu meminjam duit. Kêduè, frustasi karna takut kagak bisè membayar utang. Seorang psikolog bernama Astrid W.E.N. mengatakan bahwa wayah orang ditagih utang, diè merasa dirinyè terancam sehingga mêrèka punyè mekanisme pertahanan. Sifat galak dari orang nyang ditagih utang adalah bentuk pertahanan diri mêrèka dalêm situasi nyang mengancam.
Banyak orang kagak nyadarin bahwa kêtumanan mangap, sêlaèn ngêjêngahin, têrnyatè jugè têrkait dêngan kêsèhatan sêsêorang. Misalnyè, padè orang nyang mangap wayah molor, ntu bisè nandèin bahwa diè ngalamin gangguan pêrnapasan, sêpêrti asma. Spèsialis sarap, Dr. Zicky Yombana, Sp.S., di tayangan Ayo Hidup Sèhat di tvOne, Sênèn, 30 Juli 2018 ngêbênêrin ntu. Tapi, bisè jugè mangap ntu karna kêmungkinan laèn. Jawabannyè bisè dua. Asma nyang nyêbabin mangap atau mangap nyang justru ngakibatin asma. Wayah orang molor dêngan mulut nganga, udarè di dalêm mulut bêrhubungan dêngan udarè luar sêhinggè mulut ngêjadi kêring. Padè kondisi êni gigi jugè milu kêancêm karna kagak ngêdapêt pêrlindungan dari mulut. Molor mangap jugè ningkatin baktèri gampang kêluar masup kê dalêm mulut. Pênyêbab laèn mangap wayah molor bisè karna idung mampêt, nyêri amandêl, amè alèrgi dêbu.
Wadon Indonèsia udah lama kêkurung dalêm stigma têntang standar kêbotoan. Sêbagian gêdé dari mêrèka montên bahwa boto tibang bisa dianugêrahin kêpada wadon nyang bêrkulit putih, langsing, ama tinggi. Ngêmaknain boto, apahkah boto tibang diliat dari pisik doang? "Coba kalu êluh putih sêdikit, bakal boto dah” atau “Coba êluh dièt, banyak lanang nyang dêmên dah". Sêbêrapah sêring ungkapan-ungkapan onoh nongol? Mungkin sêbagian orang mandangnyah sêbagè hal biasa. Tapi, pada kênyataannyah pêrnyataan-pêrnyataan onoh bukanlah hal biasa. Kondisi sosial kêk ênoh mêrupakan sêbuah bêntuk pênjajahan têradêp awak pêrêmpuan karna pêrêmpuan dijêrumusin dalêm sebuah standar konsêrpatip nyang ngêja mêrèka ngêrasa ora kêrasan ama awak mêrèka dèwèk.
Dulu pan aye masih awam banget tuh buat ngurusin masalah kehamilan, tapi aye tuh udeh cari-cari tau buat kedepannye mao kaga gimana. Awal kehamilan tuh masih enteng nyang dipikirin, paling cek kehamilan rutin trus ama minum vitamin nyang bagus buat ibu hamil. Nah, kandungan udeh makin gede mesti mikirin tuh mao lahir di mana trus lahiran bakalan normal apa sesar. Udah gitu belanja persiapan ngelahirin tuh beli apa aja. Nah, nyang ahrus dipikirin juga surat-surat tuh nyang harus disiapin buat nanti bayinya lahir. Nah, mau deketin hari lahir mesti siapin tuh baramg-barang buat di bawa ke rumah sakit, biar nanti kaga gerupukan.
Istri gubernur Jawa Barat mengungkapkannye salah satu kelemahannye ntu adalah saat sedang berjalan. Istri dari Gubernur Jawa Barat, Ridwan Kamil, beliau ntu mengaku kerap kagak fokus ketika berjalan. Entah karena terburu-buru, atau sedang memikirkan satu hal sembari melangkah membuat Atalia malu sendiri. Salah satunye ntu yang membuat Atalia Praratya malu ketika hendak pulang ke Bandung. Saat ntu, Atalia Praratya sedang berada di Bandara Adi Soemarmo dan salah masuk toilet. "Jadi ya, kadang-kadang memang kagak fokus saat berjalan," kata Atalia di Bandung, Jawa Barat. Setelah salah masuk ke toilet laki-laki di Bandara Adi Seomarmo, Atalia menutup wajahnye ntu, dan die mengunggah reaksi ntu ke akun Instagramnye.
Lay kesel bener karena dipukul sama lawan maen basketnye cuma karena Lay berhasil menang dari die. Kan yang namanye olahraga, pertandingan olahraga, udeh pasti kalah dan menang entu wajar dan kagak bisa dihindarin dong? Kan ade skor yang dihasilin dari tiap keberhasilan cetak gol. Masa kagak mau terima karena lawan bisa menang telak? Bukannye kudu introspeksi di mane kelemahannye dan gimane cara ningkatinnye, eh malah ngegebok lawan. Udeh mane mukulnye langsung bertubi-tubi ngebabi buta pula. Akhirnye karena Lay marah karena dipukul, die pun laporin entu orang. Nyok mulai maen dengan adil dan biasain terima konsekuensi serta kekalahan dari tiap permaenan!
Saban pênyêsêlan nyang dialamin bakal ngêbantu sêsêorang buat mênuju kêdèwasaan akal. Gagal bukanlah akhir dunia. Sikap ngêromantisasin pênyêsêlan adalah sêsuatu nyang ora bolèh dipiara. Sêkali go kita nyêsêl ampè nangis darah, kêadaan nyang udah kêjadian ora bakal bêrobah juga. Jadi, daripada têrus ngêgloripikasi kêgagalan ama pênyêsêlan, nyang bisa dilakuin adalah ngêrobah sêmuah pênyêsêlan di wayah lalu ngêjadi pêrbaèkan, apahlagi kalu dicermatin lêbih jauh, sêbênêrnyah ora ada satu go hal di dunia ênih nyang patut buat disêsêlin. Malah, atu-atunyah hal nyang kudu disêsêlin adalah bêrênti ngêlèngkah karna ngêri nyêsêl. Hal nyang pênting dipêratiin adalah pêgimana cara buat bêlajar dari pênyêsêlan ama ngêrobahnyah ngêjadi kêbaèkan.
Setelah bertunangan para pasangan tentunya akan disibukkan untuk menjawab pertanyaan tentang kapan dan di mana mereka akan melaksanakan resepsi pernikahan. Memilih venue pernikahan tentu bukan hal yang gampang dilakukan. Banyaknya pilihan tempat yang ditawarkan saat ini terkadang membuat para pasangan bingung untuk memilih tempat yang paling tepat untuk membuat pernikahan impian mereka menjadi kenyataan. Bagi kamu dan pasangan yang ingin memesan venue pernikahan, akan membahas beberapa hal yang perlu diketahui dan pertimbangkan agar kalian tidak salah pilih. Set up your budget and concept,  Lokasi venue, Fasilitas yang disediakan,  When to book your wedding venue, Don’t be shy to ask about everything.
Dalêm pidio-pidio prank ojol di YouTube, prank ini sêbênêrnyah ampir sêrupa. Nah, bêginih tips ngêlawan tukang prank. Pêrtama, tolak damèi.
Puguh di akhir pidio, si tukang prank minta maap sêmbari bawa kamèra, têrus ngasih tau ênih tibang prank. Êluh pada ontong maapin langsung. Misal mêrèka ngasih sêsuatu, tolak dulu. Têrus êlu pada bisa lapor kê pihak nyang bêrwajib. Kêdua, ontong mao pidionyah diunggah Ngêrêkam êluh tanpa ijin onoh ngêlanggar pripasi, pan. Kêtiga, pidioin balik. Êluh pada antêng, coba ambil hapè, panggil têmên-têmên ojèg laènnyah biar nyalinyah tukang prank ciut. Têrus rêkam balik aksi tindakan prank onoh. Kêêmpat, kalu udah liat ada nyang anèh, misal pêsênan banyak bangêt, coba lêbih baè-baè. Dipastiin lagi, ontong ampè kêna jêbakan.
Bocah-bocah yang ngerasain trauma gara-gara ketakutan nyaksiin bencana alam bikin bocah pada inget, jadi ketakutan terus. Itu bisa bikin mental atawa pikiran bocah juga jadi semrawut. Dari situ, kita atawa orang gede kudu ngasih semanget ama motivasi buat bocah-bocah itu. Semuanya kudu empel-empel. Dari cara sebelomnya, kita bikin bocah ngerasa bahagia dulu, ngerasa nyaman ama lingkungan atawa kondisi baru abis bencana, baru kita arahin buat bocah tetep semanget. Bikin bocah nerima keadaan ama terus bersyukur. Sayangnya, kadang ada satu anak yang ngalamin trauma yang berat, yang bikin jia rasa susah buat lupain rasa ngerinya ama bencana alam. Bocah yang ngalamin traum berat kayak gitu, bisa dibantu ama orang medis yang nolongin lokasi bencana alam. Di situ kudu sediain psikolog atawa psikiater buat ngobatin trauma anak-anak.
Sekarat jadi momen nyang banyak ditakutin orang. Tapi, emang ape, sih, sekarat ntu? Sekarat ntu serangkean tahapan nyang dialamin badan pas udeh deket-deket ajalnye. Pase sekarat enih jadi pase ketika badan nyiapin dirinye buat berenti bepungsi ame bekerje. Kondisi, tahapan, ame lamenye waktu sekarat tiap orang beda-beda. Ade nyang kudu berari-ari sekaratnye, terus baru ajal. Ade juge nyang sekarat cuman bentar, abis ntu ajalnye dateng. Enih kagak bise diprediksi. Begantung bangat ame penyebab sekarat ato ajalnye ape. Dari medis ame agame, sih, udeh pade bilang kalo sekarat enih rasenye sakit bangat, kagak kire-kire makanye ampe badannye berenti bepungsi. Makanye, banyak bangat orang nyang takut ato kagak siap ngadepin pase enih. Baenye emang kite kudu nyiapin diri buat nyang beginih-beginih, sih.
Memiliki atasan yang baik adalah dambaan setiap pekerja. Atasan yang membimbing, mendukung pengembangan diri karyawannye, mendengarkan masukan dari bawahan, adalah kualitas-kualitas terbaik yang sulit dicari.Tidak semua orang mampu menjadi atasan yang baik. Kagak heran, jika kite pernah menghadapi orang-orang arogan dan keras kepala yang menjadi atasan kite. Atasan juga bisa mengintimidasi, kasar, dan pada dasarnye bisa membuat hidup kite seperti neraka jika mereka mau. Perlu pendekatan yang baik, dan tepat agar hubungan kite sama si atasan kite bisa baik, dan jadiinye ngerjaan lancar tanpa hambatan kalo bisa, karena kalo kite punya atasan yang kurang bisa kerjasama dengan baik sama kite, bisa-bisa kerjaan kite jadinye diambil sama bos kite.
Aye udeh sering bener belanja dan bayarnye pake QR Code. Dan selalu aje aye kagak pernah dimintain bukti sama si petugas jualannye. Tapi suatu malem, aye udeh lagi buru-buru buat pulang, dan aye belanja bayarnye pake QR Code, petugasnye mintain bukti pembayaran karena kagak ade notif di mereka. Sialnye karena lagi keburu-buru soalnye udeh malem dan biasanye kagak dimintain bukti, entu notif pop up di layar hape tentang bukti pembayaran udeh aye silang. Pas aye cek di riwayat transaksi anehnye kagak ade. Nah mungkin emang eror kali ye M-Banking-nye aye. Akhirnye aye bayar ulang deh. Terus anehnye, tetep kagak ade notif di komputer entu toko. Nah aye ngomel dong karena emang anehnye bukti pembayarannye kagak ade. Apelagi entu udeh malem dan aye pengen buru-buru cabut. Terus akhirnye aye cek semua fitur M-Banking dan ketemu deh tuh bukti-bukti pembayaran lewat QR Code yang ternyata emang kepisah. Ternyate aye udeh bayar dua kali! Kan resek, aye jadi buang-buang duit, waktu, dan energi di entu toko. Aye langsung marah-marah ke entu petugas karena mereka kagak ngasitau di mane bisa cek bukti pembayarannye dan minta bukti padahal di toko laen kagak. Jujur aye marah bener sama entu para petugas.
Dulu kan keluarga aye tuh jualannye masih di depan, trus banyak lah ketemu orang baru trus karna kesia pada disuruh ngontrak di rumah aye. Karna kasian pada punya bayi tapi idupnye di atas tempat masak nyang panas banget. Kite juga udeh deket banget ama bocah nyang dirawat dari kecil, soalnye dari orok udeh tinggal di rumah. Padahal orangnye bersih tapi teledor karna ninggalin anaknye buang aer besar sendiri, akhirnye tuh anak ngacak-ngacak kotorannye sendiri, trus kaga tau dah di makan apa kaga. Kalo inget geli banget, ya anak mah kaga salah soalnye kaga ngarti ape nyang die lakuin. Die anggep semua maenan aja jadi kudu di awasin bener-bener.
Kêjadian ngêjêngahin nimpa manajêr Chelsea, Antonio Conte, wayah ngêdampingin timnyah ngêjamu Arsenal, Sabtu, 4 Pèbruari 2017. Cêlana Conte soèk di pêrtandingan nyang dimênangin Chelsea dêngan skor 3-1. Insidèn ênih têrjadi wayah Eden Hazard nyitak gol sènsasional kê gawang Arsenal pada mênit 53. Saking girangnyah, Conte ngêrayain gol dêngan cara nyang bêrlêbihan. Wayah dipêrèksa, têrnyata cêlana Conte soèk. Soèkan cêlana Conte pas pisan di arèa kêmaluannyah. Conte langsung salah tingkah. Sikapnyah bêrobah ngêjadi sok antêng dêmi ngalihin pêratian pênonton. Tapi, ada bêbêrapah pênonton di Stamford Bridge nyang sadar ama insidèn ênih. Mêrèka sêmpêt ngabadiin kêjadian nyang ngêjêngahinnyah ênih liwat rêkaman pidio.